ད་གསལ་མ་བུ་འཕྲོད་དོ། །འཆི་བ་ཆོས་སྐུའི་རྟེན་ལ་འཚང་རྒྱ་བའམ། གྲུབ་མཐའ་སྙོགས་པའམ། མཁའ་སྤྱོད་
རིག་འཛིན་སོགས་སུ་འགྱུར་བའི་ཚུལ་ནི། གསང་དབང་གི་འདའ་ཀ་མར་བཤད་པ་བཞིན་ནོ། །ཁྲིད་དེའི་གནད་བསྡུས་པ་ནི། གྲུབ་མཐའི་མཆོག་ཁྱོད་ཚེ་འདིར་མ་སྙོགས་ན། །ཁྱབ་བྱེད་མལ་འཁྱུགས་རྩ་ཡིག་རླུང་དང་
སེམས། །ཉི་ཟླ་ཟུང་བཞི་སྒྲ་གཅན་གྱིས་ཟོས་ཚེ། །ཕྱག་ཆེན་ལམ་ནས་འཕོ་བར་བྱིན་གྱིས་རློབས། །ཞེས་སོ།། ༈ རྩ་བའི་ལྔ་པ་འདའ་ཀ་མ་མ་ཐེབས་ན་དབང་བཞི་པའི་བར་དོའི་ཁྲིད་ལ། སྦྱང་། གོམས། ལས་སྦྱར་
གསུམ་ལས། དང་པོ་ནི། སྔོན་འགྲོ་གོང་བཞིན་བྱས། བར་དོའི་རྣམ་བཞག་དང༌། བདེ་སྟོང་སྟོན་པའི་བླ་མ་སོགས་གསུམ་དྲན་པ་ལ་སྦྱང༌། གོམས་པ་ལའང་དབང་བཞི་པའི་ལམ་དང་བརྡ་སོགས་གོམས་པ་ལ་བསླབ། ལས་
སྦྱར་གྱི་ཚེ། འཇིགས་པའི་རྐྱེན་བདུན་དང་བསྣམ་བྱ་སོགས་ཤར་བའི་ཚེ། བདེ་སྟོང་སྟོན་པའི་བླ་མ་སོགས་གསུམ་དྲན། འཁྲུལ་སྣང་མུན་པ་དང་འདྲ་བ་དེ་དག རྡོ་རྗེའི་རྦ་རླབས་ཀྱི་ལམ་གྱི་བསྣམ་བྱ་རླུང་ལྡང་འཇུག་གནས་
གསུམ་དུ་ཤར། ལྡང་འཇུག་གཉིས་གནས་པ་ལ་ཐིམ་པས། རྦ་རླབས་གསུམ་རེངས་པའི་བདེ་སྟོང་གི་ཡེ་ཤེས་མེ་འོད་དང་འདྲ་བར་འཁྲུལ་སྣང་བསྲེགས། བར་དོའི་འཁྲུལ་སྣང་ཞིག་ཅིང་དབྱིངས་སུ་ཡལ་ཏེ་མཆོག་གྲུབ་
417

པའམ། ཡང་ན་སྤྲིན་དཀར་གྱི་གདུགས་ཕུབ་པའི་གསེབ་ནས། དཔའ་བོ་དང་རྣལ་འབྱོར་མས་སྒྲ་རོལ་མོ་དང་བཅས་མཁའ་སྤྱོད་དམ་རིག་འཛིན་གྱི་གནས་སུ་འཁྲིད་པར་བྱེད་དོ། །ཁྲིད་དེའི་གནད་བསྡུས་པ་ནི། བར་དོའི་འཕྲང་
དུ་བདེ་སྟོང་མཆོག་སྟོན་པའི། །བླ་མ་དྲན་ནས་བསྣམ་བྱ་མུན་པའི་འཕྲང༌། །ལྡང་འཇུག་གནས་གསུམ་རླུང་གི་མེ་ལྕེར་འབར། །བར་དོའི་འཁྲུལ་སྣང་འཇིག་པར་བྱིན་གྱིས་རློབས། །ཞེས་སོ།། ༈ རྩ་བའི་དྲུག་པ་ལམ་གྱི་ཚོད་
འཛིན་རྨི་ལམ་དང་སྒྱུ་ལུས་ཀྱི་ཁྲིད་ལ། སྔོན་འགྲོ་གོང་བཞིན། ཉིན་མོ་སྒྱུ་ལུས་སྦྱོང་བའི་ཚེ། ཉིན་པར་འཁྲུལ་སྣང་རྒྱ་འབྱམས་དྲན་པས་མི་ཟིན་པ་འདི་དག་དབང་བཞི་པའི་ལྟ་བ་བདེ་སྟོང་ཟུང་འཇུག་རྡོ་རྗེ་ལྟ་བུའི་ཏིང་ངེ་འཛིན་གྱི་
རྭ་བར་བཅུག་སྟེ། འཁྲུལ་པ་རྒྱ་འབྱམས་སུ་མི་འཆོར་བར་དྲན་པས་བཟུང་སྟེ་བརྟན་པར་བྱ། ཐུན་མཚམས་སུ་མཚན་སྣང་གི་ཉིང་འཁྲུལ་རྣམས་ཀྱང་ལྟ་བ་འདིའི་རྩིས་ཟིན་པར་བྱས་ལ། རྨི་ལམ་ལ་སྤེལ་བསྒྱུར་ཅི་འདོད་བྱ། དྲན་#
པ་རྣམ་གསུམ་ཏུར་གྱིས་འོང་བ་ཞིག་བྱ། རྨི་ལམ་འོད་གསལ་དུ་འཆར་བ་ཞིག་བྱ་སྙམ་པའི་འདུན་པ་དྲག་ཏུ་བྱ་བའོ། །གཉིས་པ་རྨི་ལམ་ལ་སྦྱང༌། གོམས། ལས་སྦྱར་གསུམ་ལས། སྦྱང་བ་ནི། དྲན་པ་གསུམ་སོགས་གོམས་
པ་ནི། བཞི་པའི་ལམ་ངང་ལྟ་བ་སོགས་ལ་གོམས་པར་བྱ། ལས་སྦྱར་ནི། རྨི་ལམ་གཟུང་། སྦྱང༌། སྤེལ། བསྒྱུར། རྨི་ལམ་གྱི་དེ་ཁོ་ན་ཉིད་འབྱམས་གཅོད་སོགས་གོང་བཞིན་ལས། དྲན་པ་གསུམ་དང༌། སྤེལ་བསྒྱུར་

আ
།སོགས་མཁས་པའི་རོལ་རྩེད་ཅི་འདོད་འབྱུང་བ་ཞིག་བྱའོ། །དེ་ལྟར་ཅི་འདོད་བྱུང་ན། གདམས་ངག་གི་གདེང་དང་ལྡན་པས། འཆི་བ་ཞེས་བྱ་བ་འཇིགས་པའི་གཡང་ས་དང༌། བར་དོའི་འཕྲང་ལ་
སེམས་དཔའ་ཞུམ་པ་མེད་པ་དང༌། འདི་ལ་ཞེན་པའི་འཁྲི་བ་རྦད་ཀྱིས་ཆོད་དེ། འཆི་བ་སོགས་ལ་ཞེ་མི་འཚེར་བར་བྲོད། ལམ་བཟང་ཉམས་སུ་ལེན་པ་ལ་དགའ་བ་དང་སྤྲོ་བ་ཆེས་ཆེ་བས། དལ་འབྱོར་དོན་ཡོད་དུ་བྱས་པ་ཡིན་
ནོ། །འདིར་མན་ངག་ལ་རྒྱུས་ཆུང་ཞིང་ཐུགས་རློམ་ཧམ་འགྲོས་ཆེ་བ་ཁ་ཅིག ལམ་འབྲས་ཁྲིད་ལ་འཕོ་བ་དང་། བར་དོའི་ཁྲིད་མེད་ཅིང་། ཁྱད་པར་རྨི་ལམ་གྱི་ཁྲིད་ནི་གཞན་ནས་བརྐུས་པ་ཡིན་ལོ། འོ་ན་བརྡ་དོན་གསལ་
བར། རྩ་བའི་འབྲུ་གཉེར་བ་དང་། ཉམས་སུ་བླངས་པའི་གདམ་ངག་དང༌། ཞར་ལས་བྱུང་བའོ། །ཞེས་ས་བཅད་ནས། གསུམ་པ་ལ་འཕོ་བ་དང༌། གྲོང་འཇུག་བར་དོ་དང༌། དེ་རྣམས་ཀྱི་ཚོད་འཛིན་རྨི་ལམ་མོ། །ཞེས་
བཤད་པ་དེ་མི་དྲན་ནམ། དེ་དག་ལ་ཁྲིད་བྱས་པ་མི་སྣང་ངོ་སྙམ་ན། ཁྲིད་ནི་ཡི་གེར་བཀོད་པ་མི་སྣང་ཡང་སྒྲོས་བཞིན་ནོ། །ཞེས་བླ་མའི་གསུང་ལ་ཞལ་འཕངས་པ་དང༌། ཁྱད་པར་དེ་དག་གི་སྦྱང་བ་དང་གོམས་པ་ནི། རྨི་ལམ་
དུ་ཇི་ལྟར་འདོད་པ་བཞིན་ནུས་ན་ངེས་པར་འགྲུབ་པས་ལམ་གྱི་ཚོད་འཛིན་ནོ་ཞེས་བཤད་པ་ཅི་ལགས་གྲང༌། དེར་གོང་མ་གསུམ་ལ་སྦྱང་གོམས་ལས་སྦྱར་གྱི་ཁྲིད་འདུག་ཀྱང་རྨི་ལམ་ལ་མི་འཇུག་གོ་སྙམ་ན། རྨི་ལམ་གྱི་གདམས་
བཅུ་དགུ་

ངག་མེད་པར་ཐ་མལ་དུ་ཉལ་བའི་རྨི་ལམ་བསྒུག་པ་ཙམ་ཞིག་གདམས་ངག་གི་ས་བཅད་ལ་གནང་ན་ཇི་ལྟར་མཛེས། ཁྱད་པར་བརྡ་དོན་གསལ་བའི་དཔེ་ཕལ་ཆེར་ལས། ལམ་བཞིས་གྲུབ་མཐའ་མ་སྙོགས་ནས་གློ་བུར་དུ་འཆི
བའམ། ངེས་པའི་འཆི་ལྟས་བྱུང་ན་དེའི་གདམས་ངག་ནི་དོན་གྱི་བཅུ་གཉིས་སུ་འདུ་སྟེ། འཕོ་བ་གྲོང་འཇུག བར་དོ། དེ་རྣམས་ཀྱི་ཚོད་འཛིན་རྨི་ལམ་མོ། །དེ་དག་གི་ཉམས་ལེན་ཡང་དྲིལ་ན་གསུམ་སྟེ། སྦྱང་བ། གོམས་
པར་བྱ་བ། ལས་སྦྱར་རོ། །ཞེས་དེ་བཞི་ཆར་ལ་སྦྱང་གོམས་ལས་སྦྱར་གསུམ་གསུམ་སྟེ་བཅུ་གཉིས་ཀྱི་ཁྲིད་བྱེད་པར་བཤད་བདོག་པས། ཞལ་རས་འཛུམ་མེ་བས་ལྕེ་རྐན་ལ་སྦྱར་ན་བརྫུ་བཟང་བ་ཡིན་ནོ། །ལམ་གྱི་ཚོད་འཛིན་
ཁྲིད་དེའི་སྙིང་པོ་བསྡས་པ་ནི། ཉིན་སྣང་སྒྲ་མ་རྡོ་རྗེ་ལྟ་བུར་བརྟན། །རྨི་ལམ་འོད་གསལ་མཁས་པའི་རོལ་རྩེད་བསྒྱར། །འཆི་བའི་གཡང་དང་བར་དོའི་འཕྲང་རིང་ལ། །ཞུམ་མེད་འཁྲི་བ་ཆོད་པར་བྱིན་གྱིས་རློབས། །ཞེས་
སོ།། ༈ ལམ་དེའི་འབྲས་བུ་ནི་གྲུབ་མཐའ་བཞི་སྙོགས། གཙོ་བོར་རླུང་གི་འགྲོས་ཐིམ། རླུང་གནས་གྱུར་ངོ་བོ་ཉིད་སྐུ་མངོན་དུ་བྱེད་པ་ནི་དབང་བཞི་པ་སྒོས་ཀྱི་འབྲས་བུ་ཡིན་ལ། ལམ་སྤྱིའི་འབྲས་བུའང༌། ལམ་འབྲས་ཞེས་
པའི་ལམ་ནི། ལམ་ལྔ་ས་ཕྱེད་དང་བཅུ་གསུམ་བྱང་ཕྱོགས་སོ་བདུན། རྟེན་འབྲེལ་ལྔ་རྣམས་ཡིིན་པས། ས་ལམ་ངེ་དག་བགྲོད་པར་བྱེད་པ་དང་རྟེན་འབྲེལ་བསྒྲིག་པར་བྱེད་པའི་ཉམས་ཁྲིང་ནི་སྔོན་འགྲོ་སྣང་གསུམ། དངོས་གཞི་

আ
།ཐུན་མོང་བ། ལྟ་ཁྲིད་དང་བསྐྱེད་རིམ་ཕྱི་ནང་གི་ཁྲིད། ཐུན་མོང་མིན་པ་འདུས་པ་གསུམ་གྱི་ཁྲིད། ཁྲིད་ཐམས་ཅད་ཀྱི་སྙིང་པོ་ཕྱག་ཆེན་ངོ་སྤྲོད། སྤྱོད་པས་བོགས་དབྱུང༌། ལམ་གྱི་ཆག་འཐེབས
འདའ་ཀ་མ་དང་བར་དོ། ཚོད་འཛིན་སྒྱུ་ལུས་རྨི་ལམ་གྱི་ཁྲིད་རྣམས་གནད་དུ་སོང་བའི་འབྲས་བུ་རྩ་མདུད་སོ་གཉིས་གྲོལ། ཡུལ་ཆེན་སོ་བདུན་བགྲོད། སྔར་བཤད་པའི་ས་ལམ་མཐར་ཕྱིན་ཏེ། བཅུ་གསུམ་ཕྱེད་འོག་མར་ཉེ་རྒྱུའི་
ཉམས་ལེན་ལ་བརྟེན་ནས། ནང་སྦས་པའི་རྩ་ལྔ་ཕྱི་འོག་མིན་དུ་ཤར་བའི་གནས་དེ་ཉིད་དུ། སྒྲུབ་པ་པོ་བདག་ཉིད། མོས་གུས་ཚུད་པའི་བླ་མ། གསོལ་བ་འདེབས་པའི་སློབ་མ། བར་ཆད་སྲུང་བའི་སྲུང་མ། རྟོགས་པ་མཉམ་
པའི་ཕྱག་རྒྱ་དང་བཅས། རང་དོན་གྱི་ཆེ་བ་སྐུ་ལྔ། གཞན་དོན་གྱི་ཆེ་བ་ལོང་བས་མིག་ཐོབ་པེ་སོགས་དང༌། བདག་གཞན་གཉིས་ཀའི་ཆེ་བ་སྔར་གྱི་གཙོ་འཁོར་ལྔའམ། དེ་བས་ལྷག་པ་གྲངས་མེད་པ་དང་བཅས་གྲོལ་བ་འཐོབ་ི
པར་འགྱུར་བ་ཡིན་ནོ། །འབྲས་བུ་དེའི་གནད་བསྡུས་པ་ནི། གཉུག་མ་ཡེ་ཤེས་འདུས་པ་ཐ་མའི་ཁྲིད། །མཐར་ཕྱིན་རླུང་གི་འགྲོས་རྣམས་དྷཱུ་ཏཱིར་ཐིམ། །ཆེ་བ་སུམ་ལྡན་འབྲས་བུའི་མཐར་ཐུག་བརྙེས། །བདག་གཞན་དོན་གཉིས་
འགྲུབ་པར་བྱིན་གྱིས་རློབས། །ཞེས་སོ།། ༈ ཁྲིད་དེའི་སྙིང་པོ་བསྡུ་བ་ནི། དབང་ལམ་ལྟ་ཁྲིད་ཆ་ལག་ཡོངས་སུ་རྫོགས། །ཐུན་བཞིའི་དབང་དང་ཁ་སྦྱོར་རླུང་ལ་འབད། །འཁོར་འདས་དབྱེར་མེད་ལམ་ཟབ་བླ་མར་ཤར། །

ཀྱེ་རྡོར་ཆོས་སྐོར་
སློབ་བཤད་སྙིང་ལ་སྨིན་པར་བྱིན་གྱིས་རློབས། །ཞེས་པ་སྟེ། གསུང་ངག་འདི་ལ་དགོས་པའི་དབང་བྱིན་རླབས་སོགས་ཉི་ཤུ། གསུང་ངག་རིང་བརྒྱུད་ཉེ་བརྒྱུད་ཤིན་ཏུ་ཉེ་བརྒྱུད་དེ་ཁྲིད་ཀྱི་གཙོ་བོ་གསུམ། ཁྲིད་ཀྱི་གཙོ་བོ་ལམ་
ཟབ་ཁྲིད་ཟིན་ཐུན་ཁག་ཆེ་བ་བརྒྱད་ཡིག་ལུང་དང་བཅས་པ་རྣམས་རྫོགས་རྗེས། ཉམས་ལེན་གྱི་སྙིང་པོ་དབང་བཞིའམ། ཁྲིད་རྣམས་ཀྱི་གཙོ་བོ་རང་ཡིད་ཆེས་པ་རེ་དང༌། ཁྱད་པར་ཕྱི་ནང་གི་བསྐྱེད་རིམ་གསལ་གདབ། རང་ལ་
གསུང་ངག་གི་བཀའ་དྲིན་ནོད་པའི་རྩ་བའི་བླ་མ་ཡི་དམ་དབྱེར་མེད་ལ། གསུང་ངག་བརྒྱུད་པའི་བླ་མ་རང་ཡིད་ཆེས་མི་ཕྱེད་པའི་དད་པ་ཐོབ་པའི་བླ་མས་བསྐོར་བའི་གདན་གསུམ་ཚང་བའི་དབང་ལྷ་སྤྱན་དྲངས་པ་ལ། རང་ལུས་
དཀྱིལ་གྱི་ལྷ་དང་བཅས་པས་དབང་ཐུན་བཞིའམ། གསུམ་མམ། ཐ་ན་གཉིས་ཀྱི་བར་དུ་ཚིག་བཤར་ཙམ་མ་ཡིན་པར་སྦྱང་གཞི་སྦྱོང་བྱེད་ངོ་འཕྲོད་པའི་དབང་བླང༌། ཕྱི་ནང་ལམ་ཟབ་ཀྱི་སྒོ་ནས་བླ་མ་ལ་མོས་པ་ཕྱིར་མི་ལྡོག་པར་
བྱིན་རླབས་སྙིང་ལ་འཇུག་ངེས་ཀྱི་ལམ་ཟབ་སོགས་ཆག་མེད་བཞི། རླུང་སྦྱོར་གྱི་གཙོ་བོ་ཁ་སྦྱོར་གྱི་གནད་ཀྱིས་བསྐུལ་བའི་གཏུམ་མོ་འཁོར་ལོ་བཞི་ལྡན་གྱི་འབར་འཛག གཏུམ་མོའི་མེ་དྲོད་ལས་སྐྱེས་པའི་རང་བྱུང་ཡེ་ཤེས་ཕྱག་
རྒྱ་ཆེན་པོའི་རྒྱུན་བསྐྱང༌། མཉམ་རྗེས་ཐམས་ཅད་དུ་འཁོར་འདས་དབྱེར་མེད་ཀྱི་ལྟ་བས་ཟིན་པར་བྱས་ཏེ་བསྐྱང་བ་ནི། སློབ་བཤད་ཅེས་གདམས་པའི་ལམ་འབྲས་པ་འདི་པའི་ལུགས་སོ། །དེས་གང་ཟག་དཀྲི་བའི་ཚུལ་
422

།སོང༌། འདུས་པ་ཐ་མའི་ཁྲིད་རྫོགས་སོ།། ༈ གསུམ་པ་ལ། ཚད་མ་བཞི་དང་སྙན་བརྒྱུད་བཞིས་ངེས་ཤེས་བསྐྱེད་པ་དང༌། ཏིང་ངེ་འཛིན་དུ་ངོ་ཤེས་ཤིང་ས་མཚམས་རྣམ་པར་གཞག་པ། འཁོར་
ལོ་བསྐོར་བ་གྲུབ་པའི་རྟགས་དང་བཅས་པ་གསུམ་ལས། དང་པོ་ནི། ཚད་མ་བཞི་དང་སྙན་བརྒྱུད་བཞི་ཁོག་ཕུབ་ཏུ་བཤད་པ་དེས་འཐུས། གཉིས་པ་ས་མཚམས་དང༌། འཁོར་ལོ་བསྐོར་བ་གྲུབ་པའི་རྟགས་དང་བཅས་པའང་
བཤད་མ་ཐག་པ་དེ་དག་གིས་ཤེས། གོང་གི་གསུམ་པ་སྐུ་ལྔ་མངོན་དུ་འགྱུར་ཚུལ་ཡང་བཤད་ཟིན་ཏོ། །གོང་གི་ཉམས་མྱོང་བསྐྱེད་པའི་ཁྲིད་དངོས་ནི་སྣང་གསུམ་དང་སྔགས་ལམ་གྱི་ཁྲིད་དེ་དག་ཡིན། གཉིས་པ་བོགས་འབྱིན་
བརྒྱད་རྟོགས་བསྐྱེད་ལྔ་དང༌། གསུམ་པ་གེགས་སེལ་བཞིི་ལུང་ཙམ་དང༌། ཞིབ་པར་ཟུང་དུ་འཆད། ཁྲིད་ཀྱི་གཞུང་ཤིང་ལྷག་མ་གསུམ་སོགས། གཞན་ལམ་འབྲས་ཀྱི་ཁྲིད་ཉེར་བརྒྱད་ཟེར་བ་རྣམས་གཞུང་ཇི་ལྟ་བ་བཞིན་གྱི་ཁྲིད་ི
འདིའི་ནང་ན་གནད་རྣམས་དྲིལ་ནས་བསྟན་པས་ཟུར་དུ་མ་བསྟན་ཀྱང་ཆོག དེ་ལྟར་སྣོད་བརྟགས་ནས་ཁྲིད་འཆད། ཁྲིད་བཤད་ནས་གདམས་ངག་སྦྱིན་ཞེས་པ་ནི། གཞུང་བཤད་ཀྱི་ཟིན་ཐུན་རྒྱས་བསྡུས་གང་འཚམས་
མཛད། གདམས་ངག་བྱིན་ནས་རྒྱས་གདབ་པ་ནི། ས་བཅད་གསུམ་པ་ཉམས་སུ་བླངས་པའི་རྣལ་འབྱོར་པ་ལ་གསང་བ་བཅུའི་རྒྱས་བཏབ་ཅིང་སྐལ་ལྡན་གྱི་སློབ་མ་ལ་ཕན་པར་གདམས་པ་ཞེས་པ་སྟེ། གསང་བ་བཅུ་དང་བཤད་
ཉེར་གཅིག་

སྒྲུབ་ཀྱི་ལུང་སྦྱིན་པ་དེ་ཡིན་ནོ། །དེ་ལྟར་དབང་ཁྲིད་གདམས་པ་རྫོགས་ནས། མཚན་ལྡན་བླ་མ་ལ་བཀའ་དྲིན་དྲན་པའི་ཕྱག་དང་སྨོན་ལམ་གདབ་པ་ནི། ས་སྟེང་འདི་ན་དཔལ་ལྡན་ས་སྐྱ་པའི། །གསུང་གི་ཟེགས་མ་ཟབ་མོ་སློབ་
བཤད་ལ། །ཡིད་ཆེས་རྙེད་པ་མཁྱེན་གསལ་བླ་མའི་དྲིན། །དམ་པའི་བཀའ་དྲིན་དྲན་པར་བྱིན་གྱིས་རློབས། །ཨེ་མ་གང་དག་ཀླ་ཀློའི་སྤོས་ཀྱི་དྲིར། །འཁྲུལ་སྤང་ཟབ་དོན་དཔལ་གྱི་ལོ་མའི་ནགས། །སློབ་བཤད་ཅེས་གྲགས་
སྙིང་པོའི་སྙིང་པོ་འདི། །གངས་ཅན་ལྗོངས་འདིར་ཆེས་ཆེར་རྒྱས་གྱུར་ཅིག ཅེས་སོ། །གུར་ཞལ་རྣམ་གཉིས་ལ་བསྟན་པ་གཏད་ཅིང་བསྲུང་བར་བཀའ་བསྒོ་བ་ནི། བསྟན་སྲུང་མཆོག་གྱུར་གུར་མགོན་པུ་ཏྲ་མཆེད། །བྲམ་ཟེའི་
གཟུགས་ཅན་དྲེགས་བྱེད་ཡུམ་བཞིར་བཅས། །བར་ཆད་བསྲུང་ཞིང་མཐུན་རྐྱེན་བསྒྲབ་པ་ཡི། །མཛད་ཕྲིན་དགེ་ལེགས་ཕུན་སུམ་ཚོགས་པར་མཛོད། །ཅེས་སོ།། ༈ དེ་ལྟར་གསུང་ངག་སློབ་བཤད་སྔགས་ལམ་གྱི་ཁྲིད་ཡིག་ཉི་
གཞོན་གསར་པའི་ཐིག་ཕྲེང་སྐལ་བཟང་ཨུཏྤལ་གཞོན་ནུའི་ཁ་འབྱེད་ཅེས་པ་འདི་ནི།ྃཆོས་འདི་ལ་དད་ཅིང་འདུན་པའི་སློབ་བུ་བཀའ་རབ་འབྱམས་སྨྲ་བ་མང་པོས་ལན་གཅིག་མ་ཡིན་པར་བསྐུལ་བ་ལས། འཇམ་པའི་རྡོ་རྗེ་རྗེ་བཙུན་
གོང་མའི་བྱིན་རླབས་སྙིང་ལ་ཞུགས་ཤིང༌། ཁྱད་པར་འདྲེན་པ་གསུམ་དང༌། བཀའ་དྲིན་གཞལ་དུ་མ་མཆིས་པ་རྡོ་རྗེ་འཛིན་པ་བློ་གསལ་རྒྱ་མཚོའི་བཀའ་དྲིན་ལས། གསུང་ངག་སློབ་བཤད་ལ་ཡིད་ཆེས་ངེས་པ་སྙིང་ནས་རྙེད་པ་
ཀྱེ་རྡོར་ཆོས་སྐོར་

ཉེར་གཉིས་བྱོན།
আ
།ཤཱཀྱའི་དགེ་སློང་སློབ་བཤད་འཛིན་པ་ཀླུ་སྒྲུབ་ཅེས་བྱ་བས། རྗེ་བླ་མས་སློབ་བཤད་ཀྱི་བསྟན་པ་བཙུགས་པའི་གནས། གཙང་ཕྱོགས་ནོར་འཛིན་གྱི་ཐིག་ལེ། གསུང་ངག་རིན་པོ་ཆེའི་འབྱུང་ཁུངས་མང་
མཁར་མུ་གུ་ལུང་དང་འདབ་འབྱོར་བ། འདར་གྲོང་ཆེན་ཆོས་འཁོར་ཡང་རྩེ། དྲིན་ཅན་བླ་མའི་སྐུ་གདུང་གི་རིང་བསྲེལ་བཞུགས་པའི་དྲི་གཙང་ཁང་དུ། ས་མོ་གླང་གི་ལོ་ཟླ་བ་གཉིས་པའི་དགའ་བ་དང་པོའི་ཚེས་ལ་སྦྱར་བ་དགེ་
ཤིང་བཀྲ་ཤིས། འདིས་སློབ་བཤད་ཟབ་མོའི་བསྟན་པ་ཕྱོགས་དུས་གནས་སྐབས་ཐམས་ཅད་དུ་དར་ཞིང་རྒྱས་ལ་ཇི་སྲིད་སྲིད་པའི་རྒྱ་མཚོ་མ་བསྐམས་བར་དུ་འཚོ་ཞིང་གཞེས་པར་གྱུར་ཅིག ས་མཱཔྟ་མི་ཐཱི། ཡེ་དྷརྨཱ་ཧེ་ཏུ་པྲ་བྷ་ཝཱ་
ཧེ་ཏུནྟེ་ཥཱནྟ་ཐཱ་ག་ཏོ་ཧྱ་བ་ད་ཏ། ཏེ་ཥཱཉྩ་ཡོ་ནི་རོ་དྷ་ཨེ་ཝཾ་བཱ་དཱི་མ་ཧཱ་ཤྲ་མ་ཎཿ། དགེའོ། །སརྦ་མངྒལཾ།
425